ཞབས་བྲོ་ནི་སྒྱུ་རྩལ་སྐོར་གྱི་རིག་ཚན་ཞིག་ཡིན་པས་སློབ་མ་དང་དེ་བཞིན་དགེ་རྒན་རྣམས་ཀྱི་སེམས་སུ་རིག་གནས་སྐོར་གྱི་སློབ་ཚན་དང་བསྡུར་ན་དེ་འདྲའི་གལ་ཆེན་པོ་མིན་ནའང་།ཞབས་བྲོ་སྒྱུ་རྩལ་འདི་བྱང་ཆུབ་པ་ཞིག་སྦྱང་དགོས་ཚེ།དུས་ཚོད་མང་པོ་བཏང་ནས་ཡང་ཡང་སྦྱོང་བརྡར་བྱེད་དགོས་པར་མ་ཟད།ད་དུང་ཞབས་བྲོའི་འབྱུང་ཁུངས་དང་།དེའི་རིག་གནས་ཀྱི་ནང་དོན།ཞབས་བྲོ་རེ་རེ་ལས་མངོན་པར་མཚོན་པའི་ཡིད་ཀྱི་འགྱུར་བ་བཅས་ལ་གོ་བ་ཟབ་མོ་ཞིག་ལོན་དགོས།འདི་ནི་ཞབས་བྲོ་མཁན་ལ་རིག་གནས་ཤེས་བྱ་སློབ་སྦྱོང་བྱེད་དགོས་པའི་རེ་བ་བཏོན་པ་རེད།ཞབས་བྲོ་ནི་ལུས་པོའི་སྟངས་སྟབས་ལ་སྟབས་བདེ་ལད་མོ་ཙམ་མ་ཡིན་པར།ཕུལ་དུ་བྱུང་བའི་ཞབས་བྲོ་པ་ཞིག་ཡིན་ན་ཐོག་མར་རང་ངོས་ནས་ཞབས་བྲོའི་ཁྲོད་དུ་འདུས་པའི་བསམ་བློའི་བརྩེ་དུང་ཤེས་དགོས་ཏེ།ཞབས་བྲོ་འཁྲབ་པའི་སྐབས་སུ་རང་ཉིད་ཀྱི་ལུས་ཀྱི་ཉམས་འགྱུར་ལས་བསམ་བློའི་བརྩེ་དུང་དེ་གཟིགས་མོ་པར་བརྒྱུད་སྤྲོད་བྱེད་ཐུབ།ཞབས་བྲོ་སློབ་གསོ་ནི་རིག་གནས་དང་འབྲེལ་བ་ཡོད་པས་རིག་ཚན་མང་པོའི་ཤེས་བྱ་བློ་ལ་ངེས་དགོས་སོ།།